Cuernavaca
Store norske leksikon,Geografi,Verdens geografi,Nord- og Mellom-Amerika,Mexicos geografi
Cuernavaca er hovedstad og største by i delstaten Morelos i Mexico, 1540 meter over havet, 60 kilometer sør for Mexico by. Byen har 366 321 innbyggere (INEGI, 2015).
Cuernavaca ble erobret av spanjolene i 1521, og ble deretter et administrativt senter i Ny-Spania. Behagelig klima og mange vakre bygninger gjør byen til et populært turiststed, og mange fra eliten i Mexico by har herregårder (quintas) i fornemme strøk i Cuernavaca og tilbringer helgene her. Her finnes blant annet katedral (påbegynt 1529) og et palass bygd av erobreren Hernán Cortés (1531), med fresker av Diego Rivera (1929). Det milde og stabile klimaet har gitt byen tilnavnet «byen med evig vår» ('la ciudad de la eterna primavera'). Les mer i Store norske leksikon Mexicos geografi Mexicos historie